Diari Oficial de la Generalitat Valenciana


Sumari del DOGV 9112, del 22-06-2021 (2021/6942)

Convocatòries modificades amb l'addició de places, dels processos de selecció per a cobrir llocs de caporals i bombers.
-----------------------------------------------------------------------------------------------------------------------

### Dades del document

Número de DOGV
:   9112

Data del DOGV
:   22-06-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/6942


Data del document
:   18-06-2021

Organisme emissor
:   Consorci per al Servei de Prevencio i Extincio d'Incendis i de Salvament de la Provincia de Castelló

Tipus de document
:   Anunci

Anàlisi jurídica

 Descriptors 

:   * concurs administratiu

Convocatòries modificades amb l'addició de places, dels processos de selecció per a cobrir llocs de caporals i bombers. [2021/6942]  
El president del Consorci per al Servei de Prevenció i Extinció d'Incendis, Salvament i Protecció Civil de la Província de Castelló, mitjançant el Decret número 2021-0516 de 18 de juny de 2021, ha resolt:  
  
«Resultant que la Comissió de Govern del Consorci per al Servei de Prevenció i Extinció d'Incendis, Salvament i Protecció Civil de la Província de Castelló, reunida en sessió extraordinària i urgent del dia 21 de març de 2018, va aprovar les bases generals per a la cobertura de places de bomber conductor, i que en el BOP número 12, de 26 de gener de 2019, es va publicar la convocatòria de dues places de bomber conductor.  
Considerant el que s'expressa en la seua base primera, «Objecte», de les bases generals per a la cobertura de places de bomber conductor per al Servei de Prevenció i Extinció d'Incendis, Salvament i Protecció Civil de la Província de Castelló, publicada la convocatòria en el BOP número 12, de 26 de gener de 2019, que disposa el següent: «Al nombre total de places convocades podran afegir-se, mitjançant un decret, les vacants que es produïsquen fins que concloga el procés selectiu, prèvia la inclusió d'aquestes en les corresponents ofertes d'ocupació pública».  
  
Resultant que la Comissió de Govern del Consorci per al Servei de Prevenció i Extinció d'Incendis, Salvament i Protecció Civil de la Província de Castelló, reunida en sessió extraordinària i urgent del dia 24 d'octubre de 2018, va aprovar les bases generals per a la cobertura de places de caporal, i que en el BOP número 12, de 26 de gener de 2019 es va publicar la convocatòria de dues places de caporal.  
Considerant el que s'expressa en la seua base primera, «Objecte», de les bases generals per a la cobertura de places de caporal per al Servei de Prevenció i Extinció d'Incendis, Salvament i Protecció Civil de la Província de Castelló, publicada la convocatòria en el BOP número 12, de 26 de gener de 2019, que disposa el següent: «Al nombre total de places convocades podran afegir-se, mitjançant un decret, les vacants que es produïsquen fins que concloga el procés selectiu. Un terç de les places convocades es reserven al torn de mobilitat».  
  
Vist que la Comissió de Govern del Consorci Provincial de Bombers de Castelló reunida en sessió extraordinària i urgent el dia 18 de març de 2021, va aprovar l'OOP de l'any 2021, publicada en el Diari Oficial de la Generalitat Valenciana número 9049, de 26 de març de 2021.  
Vist l'informe emés per l'assessoria jurídica.  
Vist l'informe emés per la Gerència del Consorci, en el qual s'evidencia la necessitat apressant d'augmentar la plantilla mitjançant la creació ex novo de places de bomber.  
Vist l'informe de l'inspector en cap del Servei Operatiu del Consorci, en el qual evidencia la necessitat de garantir un millor servei al ciutadà, i que és convenient per a això que hi haja el major nombre de funcionaris de carrera de l'escala bàsica dins del servei operatiu, per a incrementar les probabilitats de cobrir l'escala de comandament.  
Per tot el que s'ha exposat anteriorment, es manifesta la necessitat apressant de procedir a l'addició de les places oferides en l'RFO 2035 a sengles processos de selecció i provisió en els termes previstos en l'informe jurídic emés.  
Fent ús de les atribucions que m'estan conferides i en virtut del Decret de Presidència número 2019/4104, d'1 d'octubre 2019, que estableix les àrees de coordinació i delegació en membres de la corporació, resolc:  
  
Primer  
Afegir quinze (15) places de bomber conductor vacants en plantilla i incloses en l'oferta d'ocupació pública aprovada per la Comissió de Govern en sessió extraordinària i urgent de 18 de març de 2021, publicada en el DOGV el 26 de març de 2021, a la convocatòria de dues (2) places de bomber conductor pel torn lliure publicada en el BOP número 12, de 26 de gener de 2019, que fan un total de dèsset (17) places de bomber conductor.  
  
Segon  
Convocar, de conformitat amb l'article 30.2 LESPEIS reservant un terç del total de les places convocades, que ascendeix a cinc (5) places de bomber conductor, grup C, subgrup C1, enquadrades en l'escala administració especial (escala bàsica), subescala serveis especials, classe extinció d'incendis, vacants en la plantilla del Consorci per al Servei de Prevenció i Extinció d'Incendis, Salvament i Protecció Civil de la Província de Castelló, al torn de mobilitat mitjançant sistema de concurs.  
  
Tercer  
Afegir cinc (5) places de caporal vacants en plantilla i incloses en l'oferta d'ocupació pública aprovada per la Comissió de Govern en sessió extraordinària i urgent de 18 de març de 2021, i publicada en el DOGV el 26 de març de 2021, a la convocatòria de dues places (2) de caporal pel torn de promoció interna publicada en el BOP número 12, de 26 de gener de 2019, que fan un total de set (7) places de caporal.  
  
Quart  
Convocar, de conformitat amb l'article 30.2 LESPEIS, reservant un terç del total places convocades, que ascendeix a dues (2) places de caporal, grup B, enquadrades en l'escala administració especial (escala comandament), subescala serveis especials, classe extinció d'incendis, vacants en la plantilla del Consorci per al Servei de Prevenció i Extinció d'Incendis, Salvament i Protecció Civil de la Província de Castelló, al torn de mobilitat mitjançant sistema de concurs.  
  
Cinqué  
Publicar la convocatòria en el Butlletí Oficial de la Província i en el Diari Oficial de la Generalitat Valenciana i un extracte d'aquesta en el Boletín Oficial del Estado, i serà a partir de l'endemà d'aquesta publicació quan començarà a computar-se el termini de 20 dies naturals a l'efecte de presentació d'instàncies.  
  
Sisé  
Notificar la present resolució a l'òrgan tècnic de selecció, per a la publicació en la pàgina web del Consorci Provincial de Bombers de Castelló.»  
  
Cosa que trasllade perquè se'n prenga coneixement i als efectes oportuns, amb l'advertiment que contra la present resolució, que posa fi a la via administrativa, podrà interposar un recurs potestatiu de reposició, segons l'article 123 de la Llei 39/2015, d'1 d'octubre, del procediment administratiu comú de les administracions públiques, davant de l'òrgan que l'ha dictada d'aquest consorci, en el termini d'un mes, comptat a partir de l'endemà de la notificació, o interposar directament un recurs contenciós administratiu, en el termini de dos mesos a comptar des de l'endemà de la notificació, davant del Jutjat Contenciós Administratiu de Castelló de la Plana, sense perjudici d'interposar qualsevol altre recurs que al seu dret convinga.  
  
Castelló de la Plana, 18 de juny de 2021.- El secretari: Manuel Pesudo Esteve.